C 126/2
HR
Službeni list Europske unije
21.3.2022.
U dijelu II.
Priloga II.
Uredbi (EU) 2018/848 utvrđena su pravila stočarske proizvodnje.
U točki 1.5.2.5. dijela II Priloga II.
Uredbi (EU) 2018/848 navodi se da „karencija između posljednjeg davanja kemijski sintetiziranog alopatskog veterinarsko-medicinskog proizvoda, uključujući antibiotik, životinji u uobičajenim uvjetima upotrebe i proizvodnje ekološki proizvedenih prehrambenih proizvoda od te životinje dvostruko je dulja od karencije iz članka 11.
Direktive 2001/82/EZ (4) i traje najmanje 48 sati.”
U točkama 1.5.1.2. i 1.5.1.3. dijela II.
Priloga II.
Uredbi (EU) 2018/848 u pogledu sprečavanja bolesti stoke navodi se sljedeće: „mogu se upotrebljavati imunološki veterinarsko-medicinski proizvodi” i „kemijski sintetizirani alopatski veterinarsko-medicinski proizvodi, uključujući antibiotike i boluse sintetiziranih alopatskih kemijskih molekula, ne smiju se upotrebljavati za preventivno liječenje”.
Time je utvrđena implicitna razlika između imunoloških veterinarskomedicinskih proizvoda i kemijski sintetiziranih alopatskih veterinarsko-medicinskih proizvoda.
Cjepiva su imunološki veterinarsko-medicinski proizvodi i točka 1.5.2.5. dijela II.
Priloga II.
Uredbi (EU) 2018/848 nije relevantna za njihovu upotrebu.
2. pitanje: Ako se ekološki uzgojena kopnena životinjska vrsta koja se koristi za proizvodnju hrane liječi veterinarskomedicinskim proizvodom koji se upotrebljava u skladu s uvjetima odobrenja za stavljanje u promet za tu životinjsku vrstu, koju bi karenciju trebalo primijeniti između posljednje primjene kemijski sintetiziranog alopatskog veterinarskomedicinskog proizvoda, uključujući antibiotik, u uobičajenim uvjetima uporabe, i proizvodnje ekološki proizvedene hrane od te životinje?
Odgovor:
Uredba (EU) 2018/848 primjenjuje se od 1. siječnja 2022., kako je utvrđeno u njezinu članku 61.
U uvodnoj izjavi 43.
Uredbe (EU) 2018/848 opisuje se namjera zakonodavca u pogledu karencije za životinje i navodi se: „upravljanje zdravljem životinja trebalo bi se u prvom redu temeljiti na sprečavanju bolesti.
[...] Preventivna upotreba kemijski sintetiziranih alopatskih lijekova, uključujući antibiotike, u ekološkom uzgoju ne bi trebala biti dopuštena.
U slučaju bolesti ili ozljede životinje koja iziskuje hitno liječenje, upotreba takvih proizvoda trebala bi biti ograničena na najmanju razinu potrebnu za ozdravljenje životinje.
U takvim slučajevima, kako bi se potrošačima zajamčio integritet ekološke proizvodnje, službena karencija nakon upotrebe takvih lijekova kako je navedeno u relevantnom zakonodavstvu Unije trebala bi biti dvostruko dulja od uobičajene karencije i trajati najmanje 48 sati.”
U dijelu II.
Priloga II.
Uredbi (EU) 2018/848 utvrđena su pravila stočarske proizvodnje; stočarska proizvodnja definirana je u članku 3. točki 27. kao uzgoj domaćih ili udomaćenih kopnenih životinja, uključujući kukce.
Primjenjuje se točka 1.5.2.5. dijela II.
Priloga II.
Uredbi (EU) 2018/848.
U toj je odredbi utvrđeno da „karencija između posljednjeg davanja kemijski sintetiziranog alopatskog veterinarsko-medicinskog proizvoda, uključujući antibiotik, životinji u uobičajenim uvjetima upotrebe i proizvodnje ekološki proizvedenih prehrambenih proizvoda od te životinje dvostruko je dulja od karencije iz članka 11.
Direktive 2001/82/EZ (5) i traje najmanje 48 sati.”
Upućivanje na članak 11.
Direktive 2001/82/EZ u Uredbi (EU) 2018/848 posebno se odnosi na stavak 2. drugu alineju tog članka u kojoj se navodi da „[...]ako za medicinski proizvod koji se primjenjuje nije navedeno razdoblje karencije za odnosnu vrstu životinja, utvrđeno razdoblje karencije ne smije biti kraće od: — 7 dana za jaja, — 7 dana za mlijeko, — 28 dana za meso peradi i sisavaca, uključujući masno tkivo i iznutrice” i trebalo bi ga tumačiti kao upućivanje na razdoblja karencije veterinarsko-medicinskih proizvoda koji se upotrebljavaju u okviru ili izvan uvjeta odobrenja za stavljanje u promet.
(4) Direktiva 2001/82/EZ Europskog parlamenta i Vijeća od 6. studenoga 2001.
o zakoniku Zajednice o veterinarsko-medicinskim proizvodima (SL L 311, 28.11.2001., str.
1. koja će biti stavljena izvan snage Uredbom (EU) 2019/6 Europskog parlamenta i Vijeća od 11. prosinca 2018. o veterinarsko-medicinskim proizvodima i stavljanju izvan snage Direktive 2001/82/EZ (SL L 4, 7.1.2019., str. 4).
(5) Direktiva 2001/82/EZ Europskog parlamenta i Vijeća od 6. studenoga 2001.
o zakoniku Zajednice o veterinarsko-medicinskim proizvodima (SL L 311, 28.11.2001., str.
1. koja će biti stavljena izvan snage Uredbom (EU) 2019/6 Europskog parlamenta i Vijeća od 11. prosinca 2018. o veterinarsko-medicinskim proizvodima i stavljanju izvan snage Direktive 2001/82/EZ (SL L 4, 7.1.2019., str.
4).